## Program posebnog dijela državnog stručnog ispita iz djelokruga zaštite obitelji, materinstva i mladeži

### NN 22/1998 (19.2.1998.), Program posebnog dijela državnog stručnog ispita iz djelokruga zaštite obitelji, materinstva i mladeži

# **DRŽAVNI ZAVOD ZA ZAŠTITU OBITELJI, MATERINSTVA I MLADEŽI**

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine", broj 74/94,
84/94 i 7/95) i članka 52. Uredbe o stručnom osposobljavanju i usavršavanju
državnih službenika ("Narodne novine", broj 45/95) ravnateljica Državnog
zavoda za zaštitu obitelji, materinstva i mladeži donosi

## **PROGRAM**

### **POSEBNOG DIJELA DRŽAVNOG STRUČNOG ISPITA IZ DJELOKRUGA ZAŠTITE OBITELJI, MATERINSTVA I MLADEŽI**

I.

Obveznici polaganja državnog stručnog ispita u tijelima državne uprave
ustrojenim za područje zaštite obitelji, materinstva i mladeži pripremaju
se za polaganje posebnog dijela državnog stručnog ispita na temelju pravnih
izvora utvrđenih ovim Programom.

II.

Posebni dio državnog stručnog ispita polaže se pismeno i usmeno.

Pismeni dio posebnog dijela državnog stručnog ispita obuhvaća izradu
pisane zadaće na temu iz propisa kojima se uređuju pitanja iz područja
zaštite obitelji, materinstva i mladeži, a u okviru poslova za koje se
osposobljava, odnosno priprema osoba koja polaže državni stručni ispit.

II.

Usmeni dio posebnog dijela državnog stručnog ispita sastoji se od provjere
znanja iz pisane zadaće i provjere znanja o poslovima na kojima radi, odnosno
za koje se priprema osoba koja polaže državni stručni ispit.

III.

Pismeni i usmeni dio državnog stručnog ispita obuhvaća slijedeće pravne
izvore:

1. Kazneni zakon Republike Hrvatske ("Narodne novine", broj 110/97)
- Opći dio, Posebni dio - Glava X - Kaznena djela protiv života i tijela,
Glava XI - Kaznena djela protiv slobode i prava čovjeka i građanina, Glava
XIV - Kaznena djela protiv spolne slobode i spolnog ćudoređa, Glava XVI
- Kaznena djela protiv braka, obitelji i mladeži, Glava XVIII - Kaznena
djela protiv zdravlja ljudi

2. Zakon o sudovima za mladež ("Narodne novine", broj 111/97)

3. Zakon o braku i porodičnim odnosima ("Narodne novine", broj 11/78,
27/78, 45/89, 51/89 (pročišćeni tekst), 59/90 i 25/94)

4. Zakon o socijalnoj skrbi ("Narodne novine", broj 73/97)

5. Rezolucija o populacijskoj politici u Republici Hrvatskoj ("Narodne
novine", broj 20/90)

6. Zakon o udrugama ("Narodne novine", broj 70/97)

7. Zakon o porodnom dopustu majki koje obavljaju samostalnu djelatnost
i nezaposlenih majki ("Narodne novine", broj 24/96, 109/97)

8. Zakon o zdravstvenom osiguranju ("Narodne novine", broj 1/97, 109/97)

9. Zakon o zdravstvenoj zaštiti ("Narodne novine", broj 1/97 - pročišćeni
tekst)

10. Zakon o zdravstvenim mjerama za ostvarivanje prava na slobodno odlučivanje
o rađanju djece ("Narodne novine", broj 18/78)

11. Zakon o doplatku za djecu ("Narodne novine", broj 44/77, 52/85,
8/90, 40/90)

12. Zakon o predškolskom odgoju i naobrazbi ("Narodne novine", broj
10/97)

13. Zakon o osnovnom školstvu ("Narodne novine", broj 59/90, 27/93,
7/96)

14. Zakon o srednjem školstvu ("Narodne novine", broj 19/92, 27/93 i
50/95)

15. Zakon o privatizacijskim investicijskim fondovima ("Narodne novine",
broj 109/97)

16. Zakon o stambenoj štednji i državnom poticanju stambene štednje
("Narodne novine", broj 109/97)

17. Zakon o Fondu za dugoročno financiranje stanogradnje uz potporu
države ("Narodne novine", broj 109/97)

18. Pravilnik o kriterijima za utvrđivanje neophodne pojačane majčine
njege djeteta do tri godine života ("Narodne novine", broj 4/81, 25/92
i 38/95)

19. Pravilnik o stjecanju prava na dopust do sedme godine života i na
rad s polovicom punog radnog vremena zbog njege djeteta s težim smetnjama
u razvoju ("Narodne novine", broj 47/96)

20. Pravilnik o uvjetima i postupku ostvarivanja prava na stanku za
dojenje djeteta ("Narodne novine", broj 103/96)

21. Pravilnik o uvjetima i postupku ostvarivanja prava na dopust trudnice
ili žene koja doji dijete ("Narodne novine", broj 103/96)

22. Pravilnik o uvjetima i načinu korištenja prava za opremu novorođenog
djeteta ("Narodne novine", broj 58/94)

V.

Pravni izvori za polaganje posebnog dijela državnog stručnog ispita
su i sve izmjene i dopune propisa iz točke IV. ovog Programa, kao i novi
propisi iz područja iz kojeg se polaže posebni dio državnog stručnog ispita,
a koji će stupiti na snagu nakon donošenja ovog Programa.

VI.

Ovaj program stupa na snagu osmog dana od dana objave u "Narodnim novinama".

Klasa: 133-01/98-01/01
Urbroj: 552-98-1
Zagreb, 7. siječnja 1998.

Ravnateljica
**dr. Štefanija Bortek-Knešaurek,** v. r.

Ostalo, NN 22/1998-286